Der bliver nu 71 nye nordjyske jobs på flyvestationens værksted.

Højtflyvende tanker? Nordjyske automekanikere, elektrikere, maskinarbejder, klejnsmede eller andre med en faglig baggrund indenfor metal har nu muligheden for at skifte karriere, og blive flymekaniker i stedet. Forsvarets flyværksted i Nørresundby ved Aalborg skal nemlig bruge 71 nye flymekanikere. 14 er allerede ansat og videreuddannet. De nye flymekanikere skal både arbejde med helikoptere og jagerfly. Til dagligt foregår arbejdet på Hovedværksted Aalborg, men flymekanikerne har også mulighed for at komme ud på internationale missioner. Det har Ole Larsen været. Han er i dag er flymekaniker. Han var tidligere automekaniker, men har altså skiftet karriere. - Fly har altid interesseret mig, og da jeg så hørte at man kunne komme herud på Hovedværkstedet og arbejde med fly, så skulle jeg det. Det var lige noget for mig, siger Ole Larsen. Du kan finde mere information om de nye nordjyske jobs på hjemmesiden www.civiliforsvaret.dk eller kontakte Hovedværkstedet på telefonnummer 98 19 61 00.